SSRİ-də seks yoxdur

SSRİ-də seks yoxdur () – rus dilində zərb-məsəl. İfadə 17 iyul 1986-cı ildə yayımlanmış Leninqrad–Boston telekörpüsünün sovet iştirakçısı tərəfindən işləndikdən sonra yaranmışdır.

 Tarixi 
17 iyul 1986-cı ildə iki televiziya müxbiri – sovet Vladimir Pozner və amerikalı Fil Donahyu ABŞ ilə SSRİ arasındakı ilk telekörpülərdən birini təşkil etmişdirlər. "Qadınlar qadınlarla danışır" adlı telekörpünün amerikalı qadın iştirakçılarından biri sovet iştirakçı Lüdmila İvanovaya belə bir sual vermişdir:

Həmin dövrdə "İnturist" otel sistemind' işləyən və Sovet Qadınları Komitəsinin nümayəndəsi olan Lüdmila İvanova belə bir cavab vermişdir:

İvanovanın cavabı zalda qəhqəhə partlayışına səbəb olmuşdur. İfadə populyar mədəniyyətdə "SSRİ-də seks yoxdur" formasında məşhurlaşmışdır.

 Şərhlər 
İvanova verdiyi müsahibədə qeyd etmişdir ki, verilişə qədər seks sözünü eşitməmişdi, sadəcə mənasını təxmin edirdi və yaxşı mənada olmadığını düşünürdü. O bildirmişdi ki, sözləri qəhqəhə ilə qarşılaşanda nəyisə doğru demədiyi üçün qorxmuşdur. Belə ki, partiya tərəfindən onlara verilmiş tapşırığa görə amerikalıların nə deməsindən asılı olmayaraq bunları inkar etməli və razılaşmamalı idilər. Verilişdəki sözlərinə görə Sovet Qadınları Komitəsində onu sıxışdırmışdılar, hətta komitədən qovacaqdılar.

Vladimir Pozner verdiyi müsabibədə bildirmişdir ki, Boston studiyasında yaşlı bir qadın sual vermişdi. O gileylənirdi ki, nəvəsi bütün günü televizora baxır, orada isə seks və zorakılığı göstərirlər. İvanova məhz televiziyada seks olmadığını demək istəmişdi. Lüdmila İvanova sonralar Poznerə şikayətlənirdi ki, adamlar onu küçədə tanıyırlar və hətta sataşırlar.

 İstinadlar 

 Xarici keçidlər 
 Leninqrad–Boston telekörpüsündən fraqment.

Kateqoriya:Sovet frazeologiyası
Kateqoriya:Rus dilində sözlər və ifadələr
Kateqoriya:Seksuallıq və cəmiyyət
Kateqoriya:İnsan seksuallığının tarixi
Kateqoriya:Kommunist terminologiyası
Kateqoriya:SSRİ-də televiziya
Kateqoriya:SSRİ-də seksuallıq